./data/phi0914/phi001fr/phi0914.phi001fr.perseus-lat1.xml
Scipioni delatum est, Catone, cui ex aequo deferebatur  imperium, cedente  et cum de diruenda urbe Utica propter favorem					civitatis eius in Caesarem deliberaretur, idque ne fieret M  Cato tenuisset,					Iuba suadente, ut dirueretur, tutela eius et custodia mandata est Catoni  Cn 					Pompeius Magni filius in Hispania contractis					viribus, quarum ducatum nec Afranius nec Petreius excipere volebant, bellum					adversus Caesarem renovavit  Pharnaces Mithridatis filius, rex Ponti, sine ulla					belli mora victus est  cum seditiones Romae a P  Dolabella tribuno plebis, legem					ferente de novis tabulis, excitatae essent et ex ea causa  plebs tumultuaretur, inductis a M  Antonio magistro equitum in					urbem militibus octingenti ex plebe caesi sunt  Caesar veteranis cum seditione					missionem postulantibus dedit, et cum in Africam traiecisset, adversus copias					Iubae regis cum discrimine magno pugnavit